open-index/open-wikipedia-markdown huggingface dataset:
Ιωάννης Γιαννόπουλος

Ο **Ιωάννης Γιαννόπουλος** (1895 - 16 Σεπτεμβρίου 1972) ήταν Έλληνας δικηγόρος και πολιτικός, που διετέλεσε 11 φορές βουλευτής Ηλείας.

Γεννήθηκε στον Πύργο και σπούδασε νομικά στην Αθήνα. Συμπλήρωσε τις σπουδές του στα πανεπιστήμια της Λειψίας, της Χαϊδελβέργης, του Φράιμπουργκ και του Μονάχου. Είχε χρηματίσει πρόεδρος του δικηγορικού συλλόγου ενώ ο αδερφός του, ο Βασίλης Γιαννόπουλος, ήταν πρόεδρος του εμπορικού επιμελητηρίου. Το 1925 πραγματοποιήθηκε απόπειρα δολοφονίας εναντίον του από τον δημοσιογράφο Αγγελόπουλο. 

Το 1926 εξελέγη για πρώτη φορά βουλευτής Ηλείας με το Κόμμα Ελευθεροφρόνων. Επίσης επανεξελέγη βουλευτής το 1932 και το 1936 με το ίδιο κόμμα, το 1946 με την Ηνωμένη Παράταξη Εθνικοφρόνων και με το Κόμμα Εθνικών Φιλελευθέρων, το 1950 με το Κόμμα Γεωργίου Παπανδρέου, το 1956 και το 1958 με το Κόμμα Φιλελευθέρων, το 1961, το 1963 και το 1964 με την Ένωση Κέντρου. Το 1951 διορίστηκε υπουργός Μεταφορών και Δικαιοσύνης, το 1963 και το 1965 υπουργός άνευ χαρτοφυλακίου, ενώ είχε χρηματίσει υφυπουργός οικονομικών τη χρονιά 1950. Εξέδωσε την μελέτη *Αστική οικονομία και σοσιαλισμός* (1939) και μετέφρασε το έργο του Καρόλου Ντήλ *περί σοσιαλισμού, κομμουνισμού και αναρχισμού* (1923).

Απεβίωσε το Σεπτέμβριο του 1972 και κηδεύτηκε στον Πύργο. Με τη διαθήκη του δώρισε το πατρικό του σπίτι στο νοσοκομείο Πύργου.

## Πηγές


Κατηγορία:Έλληνες ευεργέτες
Κατηγορία:Έλληνες δικηγόροι του 20ού αιώνα
Κατηγορία:Έλληνες υπουργοί Δικαιοσύνης
Κατηγορία:Έλληνες υπουργοί Μεταφορών και Επικοινωνιών
Κατηγορία:Έλληνες υπουργοί Άνευ Χαρτοφυλακίου
Κατηγορία:Έλληνες υφυπουργοί Οικονομικών
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με το Κόμμα των Εθνικοφρόνων
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με την Ενωμένη Παράταξη Ελευθεροφρόνων
Κατηγορία:Βουλευτές εκλεγμένοι με το Κόμμα των Εθνικών Φιλελευθέρων
Κατηγορία:Βουλευτές εκλεγμένοι με το Κόμμα Γεωργίου Παπανδρέου
Κατηγορία:Βουλευτές Ηλείας
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Πανεπιστημίου της Λειψίας
Χρήστος Δαραλέξης

Ο **Χρήστος Δαραλέξης** (1866 - 1951) ήταν Έλληνας δημοσιογράφος, πολιτικός και θεατρικός συγγραφέας.

## Βιογραφικά στοιχεία
Γεννήθηκε στον Πύργο Ήλειας και γιος του Θεμιστοκλή Δαραλέξη. Ήταν διανοούμενος της Αθήνας και μια απο τις ευγενέστερες μορφές της αθηναϊκής κοινωνίας. Εξελέγη βουλευτής Ηλείας στις εκλογές του 1899 αλλά δεν κατάφερε να επανεκλεγεί στις εκλογικές αναμετρήσεις του 1905 και του του 1910. Ήταν επίσης ιδρυτικό μέλος της Ε.Σ.Η.Ε.Α., της οποίας διετέλεσε και πρόεδρος. Μια απο τις θεατρικές του παραστάσεις είναι η «Φαιά και Νυμφαία».

Απεβίωσε στην Αθήνα και ενταφιάστηκε στο Α΄ Νεκροταφείο Αθηνών.
## Παραπομπές


Κατηγορία:Έλληνες δημοσιογράφοι του 19ου αιώνα
Κατηγορία:Βουλευτές Ηλείας
Κατηγορία:Έλληνες θεατρικοί συγγραφείς
Νικόλαος Βιλαέτης

Ο **Νικόλαος Βιλαέτης** (1835–1860) ήταν Έλληνας πολιτικός.
## Βιογραφικά στοιχεία
Γεννήθηκε στον Πύργο Ηλείας και καταγόταν από την οικογένεια Βιλαέτη. Ήταν ξάδερφος του Γιάννη και αδερφός του Χαράλαμπου. Ηταν προεστός του Πύργου και είχε εκλεχτεί πληρεξούσιος της Ηλείας στην Α' Εθνοσυνέλευση, τον Δεκέμβρη του 1821.
## Πηγές
* Βύρων Δάβος, *Στον Πύργο και στην Ηλεία του 1821-1930*, Αθήνα

Κατηγορία:Βουλευτές Ηλείας
Κατηγορία:Έλληνες πληρεξούσιοι
Νικολαος
Πρωτάθλημα καλαθοσφαίρισης Α΄ εθνικής κατηγορίας γυναικών 1991-1992

Το πρωτάθλημα μπάσκετ γυναικών της περιόδου 1991–92 ήταν η όγδοη διοργάνωση από την καθιέρωση της Α' Εθνικής. Πρωταθλήτρια αναδείχθηκε η ομάδα του Απόλλωνα Καλαμαριάς για δεύτερη φορά στην ιστορία της, κατακτώντας τον τίτλο 18 χρόνια μετά τον πρώτο (1974). Έσπασε έτσι το σερί εννέα πρωταθλημάτων που είχε ο Σπόρτιγκ, καθώς και το απόλυτο των κατακτήσεων που είχε στις επτά προηγούμενες διοργανώσεις της Α' Εθνικής.

Τον υποβιβασμό γνώρισαν ο Α.Ο. Σερρών και ο Νέστωρ Θεσσαλονίκης.

## Τελική βαθμολογία

## Πηγές
*Ψηφιακό αρχείο της ΕΟΚ

Κατηγορία:Α εθνική κατηγορία καλαθοσφαίρισης γυναικών
Πρωταθλημα Ελλαδος Α Γυναικών 1991 1992
Πρωταθλημα Ελλαδος Α Γυναικών 1991 1992
Πρωτάθλημα καλαθοσφαίρισης Α' εθνικής κατηγορίας γυναικών 1992-1993

## Βαθμολογία

Κατηγορία:Α εθνική κατηγορία καλαθοσφαίρισης γυναικών
Πρωταθλημα Ελλαδος Α Γυναικών 1992 1993
Πρωταθλημα Ελλαδος Α Γυναικών 1992 1993
Γλώσσα Σύρου

Ακρωτήριο της νήσου Σύρου.
Η **Γλώσσα Σύρου** είναι το βορειοδυτικό άκρο της Σύρου και το εγγύτερο σημείο προς τον Πειραιά που πολλές φορές λαμβάνεται λανθασμένα ως σημείο μιλλιομετρικής απόστασης. Οι επίσημες μιλλιομετρικές αποστάσεις λαμβάνονται από λιμένα σε λιμένα και συγκεκριμένα από τους φανούς αυτών (εισόδου - εξόδου, εκάστου).

Κατηγορία:Ακρωτήρια της Σύρου
Γλωσσεκτομή

Ο όρος **γλωσσεκτομή** αφορά ιατρική χειρουργική επέμβαση, ενώ παλαιότερα αποτελούσε είδος κολασμού (τιμωρίας).

Ιατρική: Η γλωσσεκτομή είναι αφαίρεση μέρους ή και ολόκληρης της γλώσσας επί παντός είδους όγκων, για παράδειγμα καρκινωμάτων, σαρκωμάτων κλπ.

Κολασμός: Αρχαίος τρόπος κολασμού επί πράξεων κυρίως προδοσίας. Ο κολασμός αυτός διατηρήθηκε μέχρι και τον Μεσαίωνα. Κατά τη Βυζαντινή περίοδο είχε λάβει και τη μεγαλύτερη εφαρμογή.

Λαογραφία: Εκ του αρχαιότερου κολασμού σήμερα παραμένει η έκφραση «θα σου κόψω τη γλώσσα» που λέγεται σε προτροπή ησυχίας ή διακοπής, αποστέρησης αιτήματος.

Κατηγορία:Χειρουργική
Κατηγορία:Ποινές
Κατηγορία:Βασανιστήρια
Κατηγορία:Χειρουργικές επεμβάσεις
Πρωτάθλημα καλαθοσφαίρισης Α' εθνικής κατηγορίας γυναικών 1994-1995

Το πρωτάθλημα μπάσκετ γυναικών της περιόδου 1994–95 ήταν η ενδέκατη διοργάνωση της Α' Εθνικής. Διεξήχθη με τη συμμετοχή δεκατεσσάρων ομάδων. Πρωταθλητής αναδείχθηκε για ακόμη μια χρονιά ο Σπόρτιγκ, δίχως να απειληθεί. 
 
## Τελική βαθμολογία

## Πηγές
*Ψηφιακό αρχείο της ΕΟΚ

Κατηγορία:Α εθνική κατηγορία καλαθοσφαίρισης γυναικών
Πρωταθλημα Ελλαδος Α Γυναικών 1994 1995
Πρωταθλημα Ελλαδος Α Γυναικών 1994 1995
Πρωτάθλημα καλαθοσφαίρισης Α' εθνικής κατηγορίας γυναικών 1990-1991

Το πρωτάθλημα μπάσκετ γυναικών της περιόδου 1990–91 ήταν η έβδομη διοργάνωση από την καθιέρωση της Α' Εθνικής. Πρωταθλήτρια αναδείχθηκε με διαφορά στη βαθμολογία η ομάδα του Σπόρτιγκ, που γνώρισε μόνο μία ήττα στον εντός έδρας αγώνα της με τον Παναθηναϊκό με 68-67. Στη Β' Εθνική υποβιβάστηκαν οι Ολυμπιακός Βόλου και Άρης.

## Τελική βαθμολογία

## Πηγές
*Ψηφιακό αρχείο της ΕΟΚ

Κατηγορία:Α εθνική κατηγορία καλαθοσφαίρισης γυναικών
Πρωταθλημα Ελλαδος Α Γυναικών 1990 1991
Πρωταθλημα Ελλαδος Α Γυναικών 1990 1991
Βιλαέτης

Το επώνυμο Βιλαέτης αναφέρεται στα εξής πρόσωπα:

*Ιωάννης Βιλαέτης, προεστός
*Νικόλαος Βιλαέτης, προεστός, βουλευτής Ηλείας και αδερφός του προηγούμενου
*Χαράλαμπος Βιλαέτης, αγωνιστής του 1821 και αδερφός του προηγούμενου
* Κωνσταντίνος Βιλαέτης, προεστός Πύργου και γιος του Ιωάννη
*Λύσανδρος Βιλαέτης, βουλευτής, αγωνιστής του 1821 και γιος του προηγούμενου
*Αλέξης Βιλαέτης, βουλευτής Ηλείας

## Δείτε επίσης
Οικογένεια Βιλαέτη
Λύσανδρος Βιλαέτης

Ο **Λύσανδρος Βιλαέτης** ήταν προεστός του Πύργου και βουλευτής Ηλείας, εκλεγμένος πολιτικός από το 1823 έως το 1862. Καταγόταν από σπουδαία οικογένεια του Πύργου, η οποία ήταν από τις πρώτες που κατοίκησαν την περιοχή. Ήταν επίσης αντιπρόσωπος της Ηλείας στη Β' εθνοσυνέλευση, στη Γ' Εθνοσυνέλευση Τροιζήνας, στη Δ' Εθνοσυνέλευση, στην Ε' Εθνοσυνέλευση, στην Α' Εθνοσυνέλευση των Αθηνών αλλά και στη Β' Εθνική Συνέλευση των Αθηνών. Επίσης είχε διατελέσει πρόεδρος του πρωτοκλήτου δικαστηρίου Ήλιδος.

Το 1848 ο Λύσανδρος Βιλαέτης επαναστάτησε και με περίπου 80 συντρόφους κατέλαβε τον Πύργο. Αναγκάστηκε όμως να καταφύγει στη Ζάκυνθο αφού το κίνημα απέτυχε. Τελικά αμνηστεύτηκε το 1849.

Αναφέρεται ότι στη Βουλή, το 1851, συμμετείχε σε σφοδρή συζήτηση, κατά την οποία δημιουργήθηκε πανικός, μέσα στον οποίο έπεσε και χτύπησε θανάσιμο ο Εμμανουήλ Ξάνθος.

## Παραπομπές
*Δήμος Πύργου ιστορία

## Αναφορές


Κατηγορία:Έλληνες πρόκριτοι
Κατηγορία:Βουλευτές Ηλείας
Κατηγορία:Έλληνες πληρεξούσιοι
Λυσανδρος
Κατηγορία:Έλληνες δικαστικοί
Μακάο (αποσαφήνιση)

Το όνομα **Μακάο** μπορεί να αναφέρεται σε κάποιο από τα παρακάτω.

* Μακάου (περιοχή)
* ''Μακάο'' (ταινία)
Κατάλογος ρυθμιστών γλωσσών

Κατάλογος των θεσμών που **ρυθμίζουν τις γλώσσες**, σύμφωνα με τη γλωσσική πολιτική κάθε χώρας.

## Φυσικές γλώσσες

## Κατασκευασμένες γλώσσες
Οι κατασκευασμένες γλώσσες εξ ορισμού ρυθμίζονται από τους εμπνευστές τους, επομένως δεν υπάρχει θέμα ξεχωριστής γλωσσικής πολιτικής, όπως στις φυσικές γλώσσες.

Η κατασκευασμένη γλώσσα Ιντερλίνγκουα δε ρυθμίζεται με τη συνηθισμένη έννοια: το λεξιλόγιό της είναι το αποτέλεσμα της δυναμικής εφαρμογής γενικών αρχών σχεδιασμού σύμφωνα με κάποιες φυσικές γλώσσες που ήδη υπάρχουν και έχουν ετυμολογία, επομένως θεωρητικά είναι σταθερή, παρά την όποια "ρύθμιση" μπορεί να γίνεται.

## Δείτε επίσης
* Γλωσσική πολιτική

## Παραπομπές


ρυθμιστων γλωσσων
Κατηγορία:Κοινωνιογλωσσολογία

Κατηγορία:Γλώσσες
Θάνατοι το 1928

## Ιανουάριος

*11 Ιανουαρίου - Τόμας Χάρντι, Βρετανός συγγραφέας και ποιητής (87)
*30 Ιανουαρίου - Γιοχάννες Άντρεας Γκριμπ Φίμπιγκερ, Δανός επιστήμονας (60)

## Φεβρουάριος

*4 Φεβρουαρίου - Χέντρικ Λόρεντς, Ολλανδός φυσικός (74)

## Μάρτιος

## Απρίλιος

*2 Απριλίου - Τέοντορ Γουίλλιαμ Ρίτσαρντς, Αμερικανός χημικός (60)

## Μάιος

## Ιούνιος

## Ιούλιος

## Αύγουστος

*30 Αυγούστου - Βίλχελμ Βίεν, Γερμανός φυσικός (Νόμπελ Φυσικής 1911) (64)

## Σεπτέμβριος

## Οκτώβριος

## Νοέμβριος

## Δεκέμβριος

Κατηγορία:1928
Θάνατοι το 1916

## Ιανουάριος

## Φεβρουάριος
*19 Φεβρουαρίου - Έρνστ Μαχ, Αυστριακός-Τσέχος φυσικός και φιλόσοφος.
*20 Φεβρουαρίου - Κλας Πόντους Άρνολντσον, Σουηδός συγγραφέας, δημοσιογράφος και πολιτικός (62)

## Μάρτιος

## Απρίλιος

## Μάιος

*11 Μαΐου - Μαξ Ρέγκερ, Γερμανός συνθέτης (43)

## Ιούνιος

## Ιούλιος

*16 Ιουλίου - Ίλυα Ίλυιτς Μέτσνικοβ, Ρώσος μικροβιολόγος (Νόμπελ Ιατρικής 1908) (71)
*23 Ιουλίου - Γουίλλιαμ Ράμσεϊ, Σκωτός χημικός (63)

## Αύγουστος

## Σεπτέμβριος

## Οκτώβριος
*19 Οκτωβρίου - Ιωάννης Φραγκούδης, 52, Κύπριος Ολυμπιονίκης της σκοποβολής (3 μετάλλια εκ των οποίων το ένα χρυσό το 1896).

## Νοέμβριος

*15 Νοεμβρίου - Χένρυκ Σιένκιεβισζ, Πολωνός συγγραφέας (70)

## Δεκέμβριος

Κατηγορία:1916
Μαουμούν Αμπντούλ Γκαγιούμ

Ο **Μαουμούν Αμπντούλ Γκαγιούμ** είναι πολιτικός από τις Μαλδίβες, πρόεδρος της χώρας από το 1978 έως το 2008 και ένας από τους μακροβιότερους στην εξουσία ηγέτες στον κόσμο. Κατέχει το ρεκόρ του κυβερνητικού νεποτισμού, με συνολικά 11 μέλη της οικογενείας του σε υπουργικές θέσεις. Έχει 4 παιδιά και 3 εγγόνια.

## Βιογραφία
Γεννήθηκε στις 29 Δεκεμβρίου του 1937. Εξελέγη Πρόεδρος στις 11 Νοεμβρίου του 1978. Τον Οκτώβριο του 2003 επανεξελέγη για 6η συνεχή επταετή θητεία, με ποσοστό  90,28% των ψήφων. Ήταν ο μοναδικός υποψήφιος, επιλεγμένος από την Εθνοσυνέλευση (ή *Majlis*). Οι εκλογές διεξάγονται με τη μορφή δημοψηφίσματος. Ο Γκαγιούμ έχει γίνει δέκτης έντονων επικρίσεων για την αυταρχική του διακυβέρνηση.Σύμφωνα με τη Διεθνή Αμνηστία, οι πολιτικοί κρατούμενοι συχνά εξορίζονται σε απομακρυσμένες ατόλες.

Επί μακρόν, ο Γκαγιούμ ήταν επίσης Υπουργός Αμύνης και Οικονομικών, μέχρι την πρώτη Σεπτεμβρίου του 2004, οπότε και παρέδωσε τα αξιώματα αυτά, υποκύπτοντας στη διεθνή κριτική.

Στις 8 Ιανουαρίου του 2008 ο Γκαγιούμ διέφυγε από εναντίον του δολοφονική απόπειρα .

## Προεδρικές εκλογές 2008
Στις 8 Οκτωβρίου του 2008 διεξήχθησαν οι πρώτες προεδρικές εκλογές στην ιστορία της χώρας με δημοκρατικό σύστημα και τη συμμετοχή περισσοτέρων του ενός υποψηφίων. Οι εκλογές θεωρήθηκαν δοκιμασία για το καθεστώς του Γκαγιούμ, ο οποίος διεκδικούσε ξανά το αξίωμα του προέδρου.. Ένας από τους 5 ακόμα υποψηφίους , ο πρώην πολιτικός κρατούμενος, Μοχάμεντ Νασίντ από το Δημοκρατικό Κόμμα των Μαλδίβων, ήρθε δεύτερος στον πρώτο γύρο των εκλογών και αναμετρήθηκε με τον Γκαγιούμ σε δεύτερο γύρο, σύμφωνα με τα αποτελέσματα (40% έλαβε ο Γκαγιούμ και 26 ο Νασίντ).
Ο δεύτερος γύρος των εκλογών πραγματοποιήθηκε στις 28 Οκτωβρίου και είχε ως αποτέλεσμα τη νίκη του Μοχάμεντ Νασίντ. Ο Γκαγιούμ απέτυχε να επανεκλεγεί για έβδομη φορά και έτσι η επί 30 συνεχή έτη διακυβέρνησή του έλαβε τέλος.

## Παραπομπές


## Αναφορές
* A Man for All Islands, του Royston Ellis - ISBN 981-204-852-9

## Εξωτερικοί σύνδεσμοι
* 

Γκαγιουμ
Πολυτεχνείο

Ο όρος **Πολυτεχνείο** προσδιορίζει το Ανώτατο Εκπαιδευτικό Ίδρυμα του Πανεπιστημιακού τομέα, όπου το γνωστικό αντικείμενο κάθε μονοτμηματικής σχολής του σχετίζεται με την επιστήμη μηχανικού. Ο όρος **Πολυτεχνική Σχολή** προσδιορίζει την σχολή ενός Πανεπιστημίου, όπου το γνωστικό αντικείμενο κάθε τμήματός της εμπίπτει στην επιστήμη μηχανικού. Υπάρχουν ωστόσο πανεπιστήμια που διαθέτουν τμήματα μηχανικών και δεν τα εντάσσουν σε πολυτεχνική σχολή (π.χ. Διεθνές Πανεπιστήμιο Ελλάδος).

Από την άλλη, σε ορισμένες πολυτεχνικές σχολές είναι ενταγμένα και κάποια τμήματα που δεν εμπίπτουν τυπικά στα συνηθισμένα πεδία της επιστήμης μηχανικών, αλλά είναι προσανατολισμένα στην εφαρμοσμένη επιστήμη και τεχνολογία. Π.χ. τμήματα πληροφορικής με τίτλο «Μηχανικών Πληροφορικής» ή «Μηχανικών Ηλεκτρονικών Υπολογιστών και Πληροφορικής» (στη δεύτερη περίπτωση το τμήμα εστιάζει στην τομή της πληροφορικής και της επιστήμης υπολογιστών), τμήματα επιστήμης υλικών με τίτλο «Μηχανικών Επιστήμης Υλικών», η Σχολή Εφαρμοσμένων Μαθηματικών και Φυσικών Επιστημών του ΕΜΠ κλπ.

Στην Ελλάδα, οι σχολές των Πολυτεχνείων και τα τμήματα των Πολυτεχνικών Σχολών των Πανεπιστημίων παρέχουν προγράμματα σπουδών πενταετούς διάρκειας φοίτησης. Ο απονεμόμενος τίτλος σπουδών ονομάζεται δίπλωμα και αναγνωρίζεται ως **ενιαίος και αδιάσπαστος τίτλος σπουδών μεταπτυχιακού επιπέδου (Integrated Master)**. Σε άλλες χώρες υπάρχουν ομοειδή τμήματα με προγράμματα σπουδών διάρκειας τριών, τεσσάρων ή πέντε ετών φοίτησης.

## Κατάλογος πολυτεχνείων στην Ελλάδα
[μικρογραφία|Το κενρικό κτήριο του [Εθνικό Μετσόβιο Πολυτεχνείο|Εθνικού Μετσοβίου Πολυτεχνείου στην Αθήνα]]
Στην Ελλάδα υπάρχουν δύο Πολυτεχνεία (το Εθνικό Μετσόβιο Πολυτεχνείο και το Πολυτεχνείο Κρήτης) και οι πολυτεχνικές σχολές των παρακάτω πανεπιστημίων:

* Αριστοτέλειο Πανεπιστήμιο Θεσσαλονίκης
* Δημοκρίτειο Πανεπιστήμιο Θράκης
* Διεθνές Πανεπιστήμιο της Ελλάδος
* Ελληνικό Μεσογειακό Πανεπιστήμιο
* Πανεπιστήμιο Αιγαίου
* Πανεπιστήμιο Δυτικής Αττικής
* Πανεπιστήμιο Δυτικής Μακεδονίας
* Πανεπιστήμιο Θεσσαλίας
* Πανεπιστήμιο Ιωαννίνων
* Πανεπιστήμιο Πατρών
* Πανεπιστήμιο Πελοποννήσου

Κατηγορία:Ανώτατα εκπαιδευτικά ιδρύματα
Κατηγορία:Επαγγελματική εκπαίδευση
Αιτωλία

Η **Αιτωλία** στην Αρχαιότητα ήταν περιοχή στο δυτικό τμήμα της Στερεάς Ελλάδας, που καταλάμβανε το κεντρικό και το ανατολικό κομμάτι του σημερινού νομού Αιτωλοακαρνανίας, το νότιο τμήμα του σημερινού νομού Ευρυτανίας και το δυτικό του νομού Φωκίδας.

## Γεωγραφία
Η Αιτωλία ορίζεται γενικά σαν η περιοχή της δυτικής Στερεάς που βρίσκεται στα ανατολικά του ποταμού Αχελώου - η περιοχή στα δυτικά ονομάζεται Ακαρνανία. Στα βόρεια συνορεύει με την Ήπειρο και τη Θεσσαλία και κατά την αρχαιότητα περιελάμβανε και μεγάλο κομμάτι της περιοχής στην οποία βρίσκεται η σημερινή Ευρυτανία. Η Αιτωλία είναι ορεινή στο βορρά ενώ στα νότια υπάρχει ο κάμπος του Αχελώου, το **Μέγα Αιτωλικό Πεδίο** της αρχαιότητας. Μεγαλύτερο αστικό κέντρο της περιοχής είναι το Αγρίνιο.
## Ιστορία

Η Αιτωλία είναι περιοχή με μακρά ιστορία. Κατοικήθηκε αρχικά από Κουρήτες και Λέλεγες και σύμφωνα με τη μυθολογία ο Αιτωλός ο Αιτωλός ήταν ο γενάρχης της φυλής που τελικά κυριάρχησε στον τόπο. Γιοί του Αιτωλού ήταν ο Πλευρώνος ο Αιτωλός και ο *Καλυδώνας* που έδωσαν τα ονόματά τους στις δύο σημαντικότερες πόλεις της Αιτωλίας κατά τα πρώτα χρόνια της αρχαιότητας. Στα βόρεια της Αιτωλίας και κοντά στην περιοχή της σημερινής Ευρυτανίας βρίσκονταν και το φύλο των Αγραίων που είχαν σαν κυριότερο κέντρο τους το Αγρίνιο. Οι Αγραίοι ήταν υποτελείς των Αιτωλών όπως και τα υπόλοιπα συγγενικά τους φύλα, των Ευρυτάνων, των Απεραντίων, των Αποδοτών και των Οφιονών. 
Με τον καιρό οι Αιτωλοί αναδείχτηκαν σε σημαντική στρατιωτική και πολιτική δύναμη στην Αρχαία Ελλάδα και δημιούργησαν το Κοινό των Αιτωλών ή *Αιτωλική Συμπολιτεία* με κέντρο το Θέρμο.

## Σημαντικοί Αιτωλοί
*Μελέαγρος
*Αλέξανδρος, ποιητής του 3ου αιώνα π.Χ.
*Θεόδοτος, στρατηγός του Αντίοχου Γ'
*Νικόλαος, στρατηγός της Αιτωλικής Συμπολιτείας
*Άγιος Κοσμάς ο Αιτωλός
*Ευγένιος Γιαννούλης
*Τίτορμος
*Αριστόβουλος Κόης

## Παραπομπές


Κατηγορία:Στερεά Ελλάδα
Κατηγορία:Ιστορικές περιοχές της Ελλάδας
Κατηγορία:Περιφερειακή ενότητα Αιτωλοακαρνανίας
Demoscene

Η **demoscene** είναι υποκουλτούρα της τέχνης των υπολογιστών η οποία ειδικεύεται στην παραγωγή demos (επιδείξεων), τα οποία είναι προγράμματα υπολογιστή και αποτελούνται από γραφικά που σχεδιάζονται σε πραγματικό χρόνο στην οθόνη, ζωγραφισμένα γραφικά και μουσική, συνδυασμένα και συγχρονισμένα αρμονικά μεταξύ τους με σκοπό να επιδείξουν τόσο τις δυνατότητες του υπολογιστή στον οποίο τρέχουν, όσο και τις ικανότητες των ανθρώπων που το έφτιαξαν τόσο ως μονάδες, όσο και ως ομάδα. Θα μπορούσε κανείς να πει ότι ένα demo θυμίζει σε πολλούς τομείς ένα video clip, μία παραγωγή προς τέρψη του θεατή.

Η demoscene πρωτοεμφανίστηκε κατά την οκτάμπιτη εποχή σε υπολογιστές όπως ο Commodore 64, o ZX Spectrum και ο Amstrad CPC, και έγινε δημοφιλής κατά την άνοδο των δεκαεξάμπιτων και τριανταδυάμπιτων οικιακών υπολογιστών (η Amiga και το Atari ST). Στα πρώιμα χρόνια, τα demos είχαν ισχυρή σύνδεση με το σπάσιμο λογισμικού. Όταν ένα σπασμένο πρόγραμμα ξεκίναγε, ο cracker ή η ομάδα του έπαιρναν τα εύσημα με μια γραφική εισαγωγή η οποία καλείται "crack intro" (συντομογραφία *cracktro*). Αργότερα, η παραγωγή εισαγωγών και αυτόνομων demos εξελίχθηκε σε μια νέα υποκουλτούρα ανεξάρτητη της πειρατικής.

## Εξωτερικοί σύνδεσμοι

* Νύγμα #23, Ο Θαυμαστός Κόσμος των Demos

### Διεθνής demoscene

* pouet.net, βάση δεδομένων demos, με συνδέσμους για κατέβασμα.
* scene.org, μη κερδοσκοπική οργάνωση με στόχο την παροχή της «σκηνής ηλεκτρονικής τέχνης» με ένα φόρουμ για επικοινωνία και μοίρασμα της δουλειάς της.

### Ελληνική demoscene

* demoscene.gr, ιστότοπος για την ελληνική demoscene (Internet Archive, 2/2008)
* deus.gr, ιστότοπος του demogroup dEUS
* asd.gr, ιστότοπος του demogroup Andromeda Software Development

Κατηγορία:Πληροφορική και κοινωνία
Κατηγορία:Ιστορία της τέχνης
Κατηγορία:Καλλιτεχνικές τεχνικές
Χρήστος Στεφανόπουλος

Ο **Χρήστος Στεφανόπουλος** (1853 - 1918) ήταν Έλληνας πολιτικός.
## Βιογραφικά στοιχεία
Γεννήθηκε στη Δίβρη (σήμερα *Λάμπεια*) και ήταν γιος του Ιωάννη Στεφανόπουλου, αδερφού του Στέφανου Χ. Στεφανόπουλου (πρεσβύτερου) και γόνου της ιστορικής οικογένειας των Στεφανοπουλέων. Σπούδασε στη νομική σχολή του Πανεπιστημίου Αθηνών και ασχολήθηκε με την πολιτική. Διετέλεσε δήμαρχος Δίβρης και στη συνέχεια εισήλθε στην κεντρική πολιτική σκηνή. Εξελέγη βουλευτής Ηλείας για πρώτη φορά στις εκλογές του 1885 ενώ στις επόμενες εκλογές του 1887, αν και αρχικά δεν εκλέχτηκε, αντικατέστησε τον αδερφό του, Στέφανο, λόγω θανάτου. Επανεξελέγη στις εκλογές του 1892 και το 1897 αντικατέστησε τον Ανδρέα Αυγερινό στη βουλευτική του έδρα. Εξελέγη πάλι βουλευτής στις εκλογές του 1899, του 1902, του 1905 και του 1906. Το 1907 εξελέγη δήμαρχος Πύργου παραμένοντας στον δημαρχιακό θώκο μέχρι και τον θάνατό του, το 1918. 

Ήταν παντρεμένος με τη Φανή Βακαλοπούλου. Γιος του ήταν ο μετέπειτα πρωθυπουργός της Ελλάδας Στέφανος Στεφανόπουλος καθώς και ο βουλευτής Ηλείας Γεώργιος Στεφανόπουλος.

## Παραπομπές


Κατηγορία:Βουλευτές Ηλείας
Κατηγορία:Δήμαρχοι Πύργου Ηλείας
Χρηστος
Θεμιστοκλής Δαραλέξης

Ο **Θεμιστοκλής Δαραλέξης** ήταν πολιτικός.
## Βιογραφικά στοιχεία
Γεννήθηκε στον Πύργο Ηλείας και ήταν γιος του Χρίστου Δαραλέξη, αξιωματούχου των Οθωμανών και αγωνιστή της επανάστασης. Αδερφή του ήταν η Γεωργίτσα Δαραλέξη, σύζυγος του Πέτρου Αυγερινού. Εξελέγη βουλευτής Ηλείας στις εκλογές του 1862 και επενεξελέγη σε αυτές του 1868, του 1869, του 1872, του 1873, του 1875, του 1879 και του 1881. 

Ήταν παντρεμένος και είχε αποκτήσει έναν γιο, τον Χρήστο Δαραλέξη, θεατρικό συγγραφέα και πολιτικό.
## Πηγές


Δαραλέξης Θεμιστοκλής
Κωνσταντίνος Βαρουξής

Ο **Κωνσταντίνος Βαρουξής** ήταν Έλληνας δημοσιογράφος και εκδότης.
## Βιογραφικά στοιχεία
Γεννήθηκε στον Πύργο και καταγόταν από παραδοσιακή οικογένεια δημοσιογράφων. Οι Βαρουξήδες ήταν κλάδος της οικογένειας Σπηλιωτόπουλου από τη Δημητσάνα, μέλη της οποίας είχαν αγωνιστής στην Επανάσταση του 1821. Το 1892 ίδρυσε την εβδομαδιαία εφημερίδα *Η Αυγή*. Το 1895 εξορίστηκε στη Λευκάδα γιατί θεωρήθηκε ότι με το άρθρο του *Ο Βασιλεύς* εξύβρισε τον Βασιλιά. Το 1898 έγινε η δίκη στο Κακουργιοδικείο της Λευκάδας και κρίθηκε αθώος. Το ίδιο έτος σταμάτησε την έκδοση της *Αυγής* ενώ το 1910 άρχισε να εκδίδει την εφημερίδα *Η Ηλεία*. Τελικά το 1915 σταμάτησε την έκδοσή της, την οποία ξανάρχισε ύστερα από μεγάλη απουσία το 1928. Σταμάτησε οριστικά το 1931.

## Πηγές
*Βύρων Δάβος, *Στον Πύργο και στην Ηλεία του 1821-1930*, Αθήνα 1996
*Εφημερίδα «Πατρίς», *Ηλεία. Πρόσωπα και γεγονότα στον 20ο αιώνα*, εκδ. εφημερίδα «Πατρίς», Πύργος 2003
*Βύρων Δάβος, *Οι εφημερίδες της Ηλείας*, εκδ. εφημερίδα «Πατρίς», Πύργος 2003

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες εκδότες
Κατηγορία:Έλληνες δημοσιογράφοι του 20ού αιώνα
Λεωνίδας Βαρουξής

Ο **Λεωνίδας Βαρουξής** ήταν Έλληνας δημοσιογράφος και εκδότης.

## Βιογραφικά στοιχεία
Γεννήθηκε στον Πύργο και καταγόταν από παραδοσιακή οικογένεια δημοσιογράφων του Πύργου. Οι Βαρουξήδες είχαν συγγενικούς δεσμούς με την οικογένεια Σπηλιωτόπουλου, που καταγόταν από τη Δημητσάνα και είχε προσφέρει πολλά στον απελευθερωτικό αγώνα του 1821. Ήταν αδερφός του Κωνσταντίνου Βαρουξή και εργάστηκε ως δημοσιογράφος στην εφημερίδα Ακρόπολις των Αθηνών. Το 1902, ίδρυσε την πρώτη ημερήσια εφημερίδα του Πύργου, Πατρίς, συμβάλλοντας στην πνευματική αναγέννηση του τόπου του. Μαθήτευσε πλάι στον δημοσιογράφο & εκδότη Γαβριηλίδη της εφημερίδας Ακρόπολις. Το 1944 συνελήφθη και αναγκάστηκε να διακόψει την έκδοση της εφημερίδας του, την οποία έθεσε εκ νέου σε κυκλοφορία ο ανιψιός του, το 1955. Από το 1917 συμμετείχε σε διάφορες εκλογικές αναμετρήσεις ως υποψήφιος βουλευτής Ηλείας. Απεβίωσε το 1951.

Κατηγορία:Έλληνες εκδότες
Κατηγορία:Έλληνες δημοσιογράφοι του 20ού αιώνα
Αναστάσιος Βαρουξής

Ο **Αναστάσιος Βαρουξής** ήταν Έλληνας πολιτικός και δήμαρχος του Πύργου.

## Βιογραφικά στοιχεία

Καταγόταν από παραδοσιακή οικογένεια δημοσιογράφων του Πύργου. Ήταν δήμαρχος Πύργου και ήταν ο πρώτος δήμαρχος Πύργου που πέθανε εν ενεργεία. 

Απεβίωσε το 1906. Σύμφωνα με δημοσιεύματα της εφημερίδας Πατρίς πέθανε από δηλητηρίαση επειδή πολλοί πολιτικοί αντίπαλοι επιδίωκαν τον θάνατο του.

## Παραπομπές


 

Κατηγορία:Δήμαρχοι Πύργου Ηλείας
Δαραλέξης

Το επώνυμο ανεφέρεται στους εξής:
*Θεμιστοκλής Δαραλέξης (-1890) (βουλευτής Ηλείας)
*Χρήστος Δαραλέξης (1870-1951) (βουλευτής Ηλείας)
Βαρουξής (αποσαφήνιση)

Το επώνυμο **Βαρουξής** μπορεί να αναφέρεται στα εξής πρόσωπα:

*Κωνσταντίνος Βαρουξής (;-1951), Έλληνας δημοσιογράφος και εκδότης.
*Λεωνίδας Βαρουξής, Έλληνας δημοσιογράφος.
*Αναστάσιος Βαρουξής (; - 1906), Έλληνας πολιτικός και δήμαρχος Πύργου.
Πρωτάθλημα καλαθοσφαίρισης Α2 εθνικής κατηγορίας ανδρών 2005-2006

**Α2 Ανδρών 2005-2006** 

Η πρώτη φάση της διοργάνωσης διήρκεσε από τις 15 Οκτωβρίου 2005 έως τις 4 Φεβρουαρίου 2006. Η δεύτερη φάση ξεκίνησε στις 11 Φεβρουαρίου και ολοκληρώθηκε στις 3 Ιουνίου 2006. Πρωταθλήτρια της κατηγορίας αναδείχτηκε η ομάδα της Ολυμπιάδας Πατρών για πρώτη φορά στην ιστορία της.


20px|Α2 **Βαθμολογία** 20px|Α2





**Εξωτερικοί σύνδεσμοι**
*Βαθμολογία Α2 Ανδρών 2005-06 στην επίσημη ιστοσελίδα της ΕΟΚ.
*Αποτελέσματα Α2 Ανδρών 2005-06 στην επίσημη ιστοσελίδα της ΕΟΚ.



Κατηγορία:Α2 εθνική κατηγορία καλαθοσφαίρισης ανδρών
Πρωταθλημα Ελλαδος Α2 Ανδρων 2005 2006
Πρωταθλημα Ελλαδος Α2 Ανδρων 2005 2006
Πανελλήνιο πρωτάθλημα ποδοσφαίρου ανδρών 1927-1928

Στο πρώτο Πανελλήνιο Πρωτάθλημα υπό την αιγίδα της ΕΠΟ μετείχαν οι πρωταθλητές των τριών ιδρυτικών ενώσεών της: ΕΠΣ Αθηνών, ΕΠΣ Πειραιώς και Ε.Π.Σ. Μακεδονίας. Άξιο αναφοράς είναι το γεγονός ότι δεν μετείχαν σε αυτό ο Ολυμπιακός, ο Παναθηναϊκός και η ΑΕΚ λόγω διαφωνίας τους με την ΕΠΟ, οι οποίοι στη συνέχεια ήρθαν σε μεταξύ τους συμφωνία δημιουργώντας το επονομαζόμενο ΠΟΚ. Πρωταθλητής αναδείχθηκε ο **[[Άρης Θεσσαλονίκης (ποδόσφαιρο)|Άρης Θεσσαλονίκης]]**.

## Πρωταθλητής

Άρης Θεσσαλονίκης 
***Προπονητής**:  Τόμας Κέσλερ.
***Ποδοσφαιριστές**: Κατράντζος, Οπλοποιός, Γιακουμής, Κώστας Βικελίδης, Κατσαούνης, Λεονταρίδης, Μινασιάν, Αγγελάκης, Βογδάνου, Ιωαννίδης, Γκικόπουλος, Κοσματόπουλος, Κολωνιάρης, Καλτέκης, Βογιατζής.

## Προκριματική φάση

### Πρωτάθλημα ΕΠΣ Αθήνας

Μετά την αποχώρηση των ΠΑΟ και ΑΕΚ, μετείχαν μόνο 5 σύλλογοι, οι οποίοι έδωσαν προκριματικούς και τελικούς αγώνες, χωρίς να είναι ξεκάθαρο ακριβώς το σύστημα που εφαρμόστηκε. Το μόνο σίγουρο είναι πως μετά τους προκριματικούς προκρίθηκαν στον τελικό το Γουδί και ο Ατρόμητος όπου ο τελευταίος επικράτησε με σκορ 4-3 με ολική ανατροπή απ το 0-3 στο τέλος του α' ημιχρόνου.

|+Τελικός

|}

### Πρωτάθλημα ΕΠΣ Πειραιώς

Δεν είναι ξεκάθαρο το σύστημα διεξαγωγής, αλλά είναι γνωστό πως διεξήχθη τελικός αγώνας τον Μάιο του 1928, μεταξύ του Εθνικού και της Άμυνας, οι οποίοι φαίνεται πως αποτέλεσαν τα μόνα σωματεία του πρωταθλήματος, έπειτα της τιμωρίας και μη συμμετοχής του Ολυμπιακού. Ο τελικός αγώνας διεξήχθη την Κυριακή 13 Μαΐου 1928 στο Ποδηλατοδρόμιο Ν. Φαλήρου, όπου και ενώ ο Εθνικός προηγούνταν με 4-1, οι παίκτες της Άμυνας μη δεχόμενοι την ήττα δημιούργησαν επεισόδια με αποτέλεσμα να διακοπεί ο αγώνας. Η ΕΠΣΠ έπειτα τη διακοπή του τελικού αγώνα ανακήρυξε πρωταθλητή τον Εθνικό. 

### Πρωτάθλημα ΕΠΣ Μακεδονίας

#### Βαθμολογία

## Τελική φάση

### Βαθμολογία

### Αποτελέσματα

### Πρώτοι σκόρερ

## Παραπομπές


## Πηγές
*Ανδρέα Μπόμη, "Γκολ 2000. Ένας αιώνας ποδόσφαιρο", σελ. 221-222.

## Εξωτερικοί σύνδεσμοι
*Στατιστική ποδοσφαίρου.

Κατηγορία:Εγχώρια ποδοσφαιρικά πρωταθλήματα 1927-1928
Κατηγορία:Πανελλήνιο πρωτάθλημα ποδοσφαίρου
Πανελλήνιο πρωτάθλημα ποδοσφαίρου ανδρών 1929-1930

thumb|right|230px|Προγενέστερη ομάδα του Ολυμπιακού (μεταξύ 1927 και 1929)

Το **Πανελλήνιο Πρωτάθλημα της περιόδου 1929-30** διεξήχθη με τη συμμετοχή τριών ομάδων, των πρωταθλητών των ιδρυτριών Ενώσεων της ΕΠΟ: Αθηνών, Πειραιώς και Μακεδονίας, στα οποία τερμάτισαν πρώτοι οι Παναθηναϊκός, Ολυμπιακός Πειραιά και Άρης Θεσσαλονίκης αντίστοιχα. Πρωταθλητής Ελλάδος αναδείχθηκε αήττητος ο **[[Παναθηναϊκός (ποδόσφαιρο)|Παναθηναϊκός]]**, ο οποίος μεταξύ άλλων την 1η Ιουνίου 1930 σημείωσε την ιστορική νίκη με 8-2 επί του Ολυμπιακού, που αποτελεί την ευρύτερη νίκη σε αγώνα των δύο αιωνίων αντιπάλων. 

## Πρωταθλητής

***[[Παναθηναϊκός (ποδόσφαιρο)|Παναθηναϊκός]]** 
***Προπονητής**:  Γιόζεφ Κίνσλερ.
***Ποδοσφαιριστές**: 
****Βασικοί**: Γιώργος Αργυράκης (τερμ.), Στέφανος Πιερράκος, Μιχάλης Βασιλείου, Κώστας Ανδρίτσος, Κώστας Μπαλτάσης, Σπύρος Υποφάντης, Αντώνης Μηγιάκης, Άγγελος Μεσσάρης, Μήτσος Μπαλτάσης, Μίμης Πιερράκος, Διομήδης Συμεωνίδης. 
****Αναπληρωματικοί**: Απ. Μεσσάρης, Μαντζαβίνος, Τζιραλίδης, Παπαδόπουλος, Αραβοσιτάς, Μαρινάκης, Νευρώδης, Αντώνης Τσολίνας, Γαβαλάς, Σπυρόπουλος. 
***Πρώτος σκόρερ**: Άγγελος Μεσσάρης: 7 γκολ σε 4 αγώνες της τελικής φάσης.

## Προκριματική φάση
### Πρωτάθλημα ΕΠΣ Αθηνών

#### Βαθμολογία

#### Αποτελέσματα

#### Πρώτοι σκόρερ

### Πρωτάθλημα ΕΠΣ Πειραιώς

#### Βαθμολογία

#### Αποτελέσματα

#### Σκόρερ

### Πρωτάθλημα ΕΠΣ Μακεδονίας

#### Βαθμολογία

#### Αποτελέσματα

** Άνευ αγώνα.

#### Σκόρερ

## Τελική φάση
### Βαθμολογία

### Αποτελέσματα

### Αγώνες

----

----

----

----

----

### Πρώτοι σκόρερ

## Το 8-2

Η Κυριακή, 1 Ιουνίου 1930, έμελλε να μείνει στην ελληνική ποδοσφαιρική ιστορία, διότι σημειώθηκε ένα απρόσμενο και ανεπανάληπτο αποτέλεσμα στο ντέρμπι Παναθηναϊκού - Ολυμπιακού, στο γήπεδο Λεωφόρου Αλεξάνδρας. Οι "πράσινοι", με τον Μεσσάρη σε μεγάλη φόρμα, νίκησαν τους Πειραιώτες με 8-2. Λίγες μέρες πριν τον αγώνα μεταξύ των δύο ομάδων 6 παίκτες του Ολυμπιακού συμμετείχαν σε αγώνα της εθνικής Ελλάδας στο Βουκουρέστι και η αποστολή της οποίας ήταν εξαιρετικά καταπονημένη.. Το συνοπτικό χρονικό του αγώνα έχει ως εξής:

***Κυριακή, 1 Ιουνίου 1930**, Γήπεδο Λεωφόρου Αλεξάνδρας.
***Θεατές**: 10.000. 
*Παναθηναϊκός - Ολυμπιακός: 8-2 (4-0)
***Σκόρερ**: Δ. Συμεωνίδης 10΄, 30, Μεσσάρης 20΄, 25΄, Δ. Πιερράκος 52' , 81΄, Κουράντης 70΄ (αυτογκόλ), Μηγιάκης 76΄ - Γ. Ανδριανόπουλος 56΄, 60΄. 
***Συνθέσεις**:
**Παναθηναϊκός: Αργυράκης, Στ. Πιερράκος, Βασιλείου, Ανδρίτσος, Κ. Μπαλτάσης, Υποφάντης, Μηγιάκης, Μεσσάρης (αρχηγ.), Συμεωνίδης, Δ. Μπαλτάσης, Δ. Πιερράκος. 
***Προπονητής:  Γιόζεφ Κίνσλερ. 
**Ολυμπιακός: Γραμματικόπουλος, Σοφράς, Κουράντης, Λεκκός, Πανόπουλος, Βιολέτης, Τερεζάκης, Κ. Ανδριανόπουλος, Γ. Ανδριανόπουλος (αρχηγ.), Β. Ανδριανόπουλος, Λ. Ανδριανόπουλος. 
***Προπονητής:  Γιαν Κοψίβα.

## Παραπομπές


## Πηγές
*Ανδρέα Μπόμη, "Γκολ 2000. Ένας αιώνας ποδόσφαιρο", σελ. 224-226.

## Εξωτερικοί σύνδεσμοι
*Στατιστική ποδοσφαίρου.
*pamesports.gr - 82 χρόνια πριν: Πως ο Παναθηναϊκός νίκησε 8-2 τον Ολυμπιακό

Κατηγορία:Εγχώρια ποδοσφαιρικά πρωταθλήματα 1929-1930
Κατηγορία:Πανελλήνιο πρωτάθλημα ποδοσφαίρου
Θάνατοι το 1942

## Ιανουάριος

*16 Ιανουαρίου - Κάρολ Λόμπαρντ, 33, Αμερικανίδα ηθοποιός.

## Φεβρουάριος

*19 Φεβρουαρίου - Φρανκ Αμπαντάντο, 32, Αμερικανός γκάνγκστερ .

## Μάρτιος
*10 Μαρτίου - Σερ Γουίλλιαμ Χένρυ Μπραγκ, 79, Βρετανός φυσικός και χημικός.
*16 Μαρτίου - Άουγκουστ φον Γκέντριχ, 82, Γερμανός Ολυμπιονίκης της ποδηλασίας το 1896 (αργυρό μετάλλιο στην ποδηλασία δρόμου).

## Απρίλιος

## Μάιος

## Ιούνιος
*14 Ιουνίου -Ότο Χέρσμαν, 65,  Αυστριακός 3ος Ολυμπιονίκης της κολύμβησης (1896 στα 100 μ. ελεύθερο - 2ος το 1912 στο ομαδικό της σπάθης).

## Ιούλιος
* 7 Ιουλίου - Θωμάς Ξενάκης, 67, Έλληνας Ολυμπιονίκης της γυμναστικής (αργυρό μετάλλιο στην αναρρίχηση επί κάλω, 1896).

## Αύγουστος

*3 Αυγούστου - Ρίτσαρντ Γουιλλστάττερ, 69, Γερμανός χημικός (βραβευμένος με Νόμπελ Χημείας το 1915)

## Σεπτέμβριος

## Οκτώβριος

*20 Οκτωβρίου - Μέι Ρόμπσον, 84, Αυστραλή ηθοποιός.

## Νοέμβριος

*9 Νοεμβρίου - Έντνα Μέι Όλιβερ, 59, Αμερικανίδα ηθοποιός.
*14 Νοεμβρίου - Σίντνεϊ Φοξ, 31, Αμερικανίδα ηθοποιός.

## Δεκέμβριος
*28 Δεκεμβρίου - Άλφρεντ Φλάτοβ, 73, Γερμανός Ολυμπιονίκης (1896, με 3 χρυσά και 1 αργυρό μετάλλιο) της γυμναστικής, σε στρατόπεδο συγκέντρωσης.

## Χωρίς γνωστή ημερομηνία
*Γεώργιος Ορφανίδης, 81,  Έλληνας χρυσός Ολυμπιονίκης της σκοποβολής (1896, 1906) από τους πρωτοπόρους της σκοποβολής στην Ελλάδα (κατέκτησε και αργυρό μετάλλιο το 1896).

Κατηγορία:1942
Πανελλήνιο πρωτάθλημα ποδοσφαίρου ανδρών 1936-1937

Στο **πανελλήνιο πρωτάθλημα 1936-37** μετείχαν οι πρωταθλητές των τριών ιδρυτικών Ενώσεων της ΕΠΟ: Ε.Π.Σ. Αθηνών, Ε.Π.Σ. Πειραιώς και Ε.Π.Σ. Μακεδονίας. Πρωταθλητής αναδείχθηκε ο **[[Ολυμπιακός Σ.Φ.Π. (ποδόσφαιρο)|Ολυμπιακός]]**, για πέμπτη φορά στην ιστορία του και για πρώτη φορά αήττητος.

## Πρωταθλητής
**[[Ολυμπιακός Σ.Φ.Π. (ποδόσφαιρο)|Ολυμπιακός]] **
***Προπονητής**:  Γιαν Κοψίβα.
***Ποδοσφαιριστές**: 
****Βασικοί**: Νίκος Καρνέσης (τερμ.), Άρης Χρυσαφόπουλος, Γιώργος Μαλεύρης, Αλιφραγκής, Παναγιώτης Δότσικας, Κορσιάνος, Σπύρος Δεπούντης, Κ. Παπαντωνίου, Γιάννης Βάζος, Θεολόγος Συμεωνίδης, Μιχάλης Αναματερός.
****Αναπληρωματικοί**: Αχιλλέας Γραμματικόπουλος (τερμ.), Κώστας Σχοινάς, Ρεμούνδος, Δημήτρης Λιβάς.
***Πρώτος σκόρερ**: Γιάννης Βάζος: 4 γκολ.

## Προκριματική φάση

### Πρωτάθλημα ΕΠΣ Αθηνών

Το Γουδί είχε τιμωρηθεί με πεντάμηνο αποκλεισμό κι έχασε ολους τους αγώνες.

### Πρωτάθλημα ΕΠΣ Πειραιώς

## Τελική φάση

### Αποτελέσματα

1 Ο Παναθηναϊκός δεν κατέβηκε στους δύο εκτός έδρας αγώνες και ηττήθηκε με 0-2 χωρίς αγώνα (μηδενισμός).

### Σκόρερ

## Παραπομπές


## Πηγές
*Ανδρέα Μπόμη, "Γκολ 2000. Ένας αιώνας ποδόσφαιρο", σελ. 235-236.

## Εξωτερικοί σύνδεσμοι
*Στατιστική ποδοσφαίρου.

Κατηγορία:Εγχώρια ποδοσφαιρικά πρωταθλήματα 1936-1937
Κατηγορία:Πανελλήνιο πρωτάθλημα ποδοσφαίρου
Πανελλήνιο πρωτάθλημα ποδοσφαίρου ανδρών 1937-1938

Στο **πανελλήνιο πρωτάθλημα 1937-38** μετείχαν οι πρωταθλητές των τριών ιδρυτικών Ενώσεων της ΕΠΟ: ΕΠΣ Αθηνών, ΕΠΣ Πειραιώς και ΕΠΣ Μακεδονίας. Πρωταθλητής αναδείχθηκε αήττητος για δεύτερη συνεχόμενη χρονιά ο **[[Ολυμπιακός Σ.Φ.Π. (ποδόσφαιρο)|Ολυμπιακός]]**, και για έκτη φορά συνολικά, κερδίζοντας στο κρίσιμο τελευταίο παιχνίδι τον τότε Πρωταθλητή της ΕΠΣ Αθηνών Απόλλωνα με 2-3 (στο ημίχρονο ο Απόλλων προηγείτο με 2-1), στο γήπεδο του Παναθηναϊκού.

## Πρωταθλητής
thumb|right|200px|Επιθετική πεντάδα του Ολυμπιακού γύρω στα 1935. Από αριστερά: Γρηγοράτος (ορθό), Ράγγος, Βάζος, Συμεωνίδης και Αναματερός
**[[Ολυμπιακός Σ.Φ.Π. (ποδόσφαιρο)|Ολυμπιακός]]**
***Προπονητής**:  Πίτερ Λαντ.
***Ποδοσφαιριστές**: 
****Βασικοί**: Αχιλλέας Γραμματικόπουλος (τερμ.), Γιώργος Μαλεύρης, Θόδωρος Κέλερης, Λάζαρος Κατσίγιαννης, Γιακουμής Αλιφραγκής, Γιάννης Χέλμης, Παναγής Κορσιάνος, Χριστόφορος Ράγγος, Γιάννης Βάζος, Θεολόγος Συμεωνίδης, Μιχάλης Αναματερός.
****Αναπληρωματικοί**: Νίκος Καρνέσης (τερμ.), Στέλιος Βάζος, Σπύρος Δεπούντης, Δημήτρης Λιβάς, Αντώνης Κασιμάτης.
****Πρώτος σκόρερ**: Θεολόγος Συμεωνίδης: 5 γκολ.

## Προκριματική φάση

### Πρωτάθλημα ΕΠΣ Αθηνών

### Πρωτάθλημα ΕΠΣ Πειραιώς

## Τελική φάση

### Σκόρερ

## Παραπομπές


## Πηγές
*Ανδρέα Μπόμη, "Γκολ 2000. Ένας αιώνας ποδόσφαιρο", σελ. 236-237.

## Εξωτερικοί σύνδεσμοι
*Στατιστική ποδοσφαίρου.

Κατηγορία:Εγχώρια ποδοσφαιρικά πρωταθλήματα 1937-1938
Κατηγορία:Πανελλήνιο πρωτάθλημα ποδοσφαίρου
Θάνατοι το 1913

## Ιανουάριος
*27 Ιανουαρίου - Ράινερ Φερδινάνδος, αρχιδούκας της Αυστρίας
## Φεβρουάριος
*10 Φεβρουαρίου - Κωνσταντίνος Τσικλητήρας, Ελληνας αθλητής (24)
*22 Φεβρουαρίου - Φερντινάντ ντε Σωσσύρ, Ελβετός γλωσσολόγος
## Μάρτιος
*18 Μαρτίου - Γεώργιος Α', βασιλιάς της Ελλάδας
*23 Μαρτίου - Γεώργιος Γρηγόριος Καντακουζηνός, Ρουμάνος πολιτικός
## Απρίλιος
*4 Απριλίου - Εμμανουήλ Αργυρόπουλος, Έλληνας αεροπόρος
*4 Απριλίου - Κωνσταντίνος Μάνος, Έλληνας αγωνιστής και ποιητής
## Μάιος
*4 Μαΐου - Δημήτρης Χατσόπουλος, Έλληνας πολιτικός
*6 Μαΐου - Αλέξανδρος Σχινάς, Έλληνας δολοφόνος
## Ιούνιος

## Ιούλιος
*13 Ιουλίου - Ιωάννης Βελισσαρίου, Έλληνας στρατιωτικός
* Νικόλαος Α. Κοντογούρης, Έλληνας στρατιωτικός
## Αύγουστος

## Σεπτέμβριος
*29 Σεπτεμβρίου - Ρούντολφ Ντίζελ, Γερμανός μηχανικός
## Οκτώβριος
*14 Οκτωβρίου - Ευάγγελος Παντόπουλος, Έλληνας ηθοποιός
## Νοέμβριος
*7 Νοεμβρίου - Άλφρεντ Ράσελ Γουάλας, Ουαλός φυσιοδίφης, ανθρωπολόγος και βιολόγος
## Δεκέμβριος
*5 Δεκεμβρίου - Άνθιμος Ζ΄, Πατριάρχης Κωνσταντινουπόλεως
*12 Δεκεμβρίου - Μενελίκ Β΄, αυτοκράτορας της Αιθιοπίας
Κατηγορία:1913
Πανελλήνιο πρωτάθλημα ποδοσφαίρου ανδρών 1947-1948

Στο **Πανελλήνιο πρωτάθλημα 1947-48** μετείχαν οι πρωταθλητές των τριών ιδρυτικών Ενώσεων της ΕΠΟ: Ε.Π.Σ. Αθηνών, Ε.Π.Σ. Πειραιώς και Ε.Π.Σ. Μακεδονίας. **Πρωταθλητής** αναδείχθηκε αήττητος (για 3η φορά) ο **[[Ολυμπιακός Σ.Φ.Π. (ποδόσφαιρο)|Ολυμπιακός]]**.

## Πρωταθλητής
**[[Ολυμπιακός Σ.Φ.Π. (ποδόσφαιρο)|Ολυμπιακός]]**
***Προπονητής**: Θεολόγος Συμεωνίδης
***Ποδοσφαιριστές** 
****Βασικοί**: Αριστείδης Λούβαρης (τερμ.), Νίκος Ζάκκας, Ανδρέας Μουράτης, Διονύσης Μινάρδος, Λουκιανός Γκιόκας, Γιώργος Βαγιακάκος, Γιώργος Δαρίβας, Γιώργος Πήλιουρης, Αλέκος Χατζησταυρίδης, Στέλιος Χριστόπουλος, Μίμης Αποστολόπουλος.
****Αναπληρωματικοί**: Στέλιος Κουρουκλάτος (τερμ.), Ακύλας Δρούγκας, Νίκος Βασιλείου, Γιάννης Βάζος, Βασίλης Ζαρκάδης, Βασίλης Κοσκινάς, Ηλίας Μανταλόπουλος, Λευτέρης Τριανταφύλλου, Βάρναλης.
****Πρώτος σκόρερ**: Στέλιος Χριστόπουλος: 3 γκολ.

## Προκριματική φάση
### Πρωτάθλημα ΕΠΣ Αθηνών

### Πρωτάθλημα ΕΠΣ Πειραιώς

### Πρωτάθλημα ΕΠΣ Μακεδονίας

## Τελική φάση

## Πρώτοι σκόρερ

## Παραπομπές


## Πηγές
*Ανδρέας Μπόμης, "Γκολ 2000. Ένας αιώνας ποδόσφαιρο", σελ. 243-244.

## Εξωτερικοί σύνδεσμοι
*Στατιστική ποδοσφαίρου.

Κατηγορία:Εγχώρια ποδοσφαιρικά πρωταθλήματα 1947-1948
Κατηγορία:Πανελλήνιο πρωτάθλημα ποδοσφαίρου
Πανελλήνιο πρωτάθλημα ποδοσφαίρου ανδρών 1948-1949

Στο **Πανελλήνιο πρωτάθλημα 1948-49** μετείχαν οι πρωταθλητές των τριών ιδρυτικών Ενώσεων της ΕΠΟ: Ε.Π.Σ. Αθηνών, Ε.Π.Σ. Πειραιώς και Ε.Π.Σ. Μακεδονίας. **Πρωταθλητής** αναδείχθηκε ο **[[Παναθηναϊκός (ποδόσφαιρο)|Παναθηναϊκός]]**, λόγω καλύτερου συντελεστή τερμάτων από τον Ολυμπιακό.

## Πρωταθλητής

**[[Παναθηναϊκός (ποδόσφαιρο)|Παναθηναϊκός]] **
***Προπονητής**:  Γιόχαν Στρναντ.
***Ποδοσφαιριστές**:
****Βασικοί**: Μαθιός Βιτάλης (τερμ.), Ηλίας Σταφυλίδης, Μιχάλης Κυριαζόπουλος, Αλέκος Χιονίδης, Χρήστος Νικολαΐδης, Γαβρήλος Γαζής, Στέφανος Διαλετής, Νίκος Σίμος, Γιάννης Πετσανάς, Γιάννης Παπαντωνίου, Μπάμπης Φυλακτός, Βαγγέλης Νικολόπουλος.
****Αναπληρωματικοί**: Ορέστης Παυλίδης (τερμ.), Αντώνης Παπαντωνίου, Λεκατσάς, Τάσος Κρητικός, Σπύρος Μπόγδανος, Τσουκαλάς, Κώστας Τσίτουρας, Μίμης Πανωλιάσκος, Θανάσης Μπαλάσκας, Αριστείδης Σαλεμής, Οδυσσέας Τσούτσος, Θ. Γιαννακόπουλος.
***Πρώτος σκόρερ**: Γιάννης Πετσανάς: 2 γκολ.

## Προκριματική φάση
### Πρωτάθλημα ΕΠΣ Αθηνών

### Πρωτάθλημα ΕΠΣ Πειραιώς

### Πρωτάθλημα ΕΠΣ Μακεδονίας

Ο Άρης προκρίνεται λόγω καλύτερης διαφοράς τερμάτων.

## Τελική φάση

Ο Παναθηναϊκός πρωταθλητής λόγω καλύτερου συντελεστή τερμάτων.
Ο αγώνας διακόπηκε στο 74' (2-0 υπέρ του Παναθηναϊκού) εις βάρος του Άρη και κατοχυρώθηκε με 2-0 στον Παναθηναϊκό. Από τον Άρη αφαιρέθηκε ο βαθμός της ήττας.
Ο αγώνας διακόπηκε στο 80' (1-0 υπέρ του Ολυμπιακού) εις βάρος του Παναθηναϊκού και κατοχυρώθηκε με 2-0 στον Ολυμπιακό. Από τον Παναθηναϊκό αφαιρέθηκε ο βαθμός της ήττας.

## Πρώτοι σκόρερ

## Παραπομπές


## Πηγές
*Ανδρέα Μπόμη, "Γκολ 2000. Ένας αιώνας ποδόσφαιρο", σελ. 244-246.

## Εξωτερικοί σύνδεσμοι
*Στατιστική ποδοσφαίρου.

Κατηγορία:Εγχώρια ποδοσφαιρικά πρωταθλήματα 1948-1949
Κατηγορία:Πανελλήνιο πρωτάθλημα ποδοσφαίρου
Πανελλήνιο πρωτάθλημα ποδοσφαίρου ανδρών 1952-1953

Το **Πανελλήνιο πρωτάθλημα 1952–53** ήταν το τελευταίο στο οποίο τον τίτλο του πρωταθλητή είχαν το δικαίωμα να διεκδικήσουν μόνο σύλλογοι προερχόμενοι από τις τρεις κύριες ποδοσφαιρικές ενώσεις που εκπροσωπούσαν τα μεγάλα αστικά κέντρα (Αθήνα, Πειραιάς, Θεσσαλονίκη). Επίσης ήταν το τελευταίο στο οποίο η τελική του φάση διεξήχθη με την παρουσία μόνο τριών ομάδων, τους πρωταθλητές δηλαδή των παραπάνω ενώσεων.

Το πρωτάθλημα κατέκτησε ο Παναθηναϊκός, σε μία μέτρια όπως εξελίχθηκε τελική φάση, όπου σε 6 αγώνες σημειώθηκαν συνολικά από τις τρεις ομάδες μόλις 8 γκολ, όλα από διαφορετικούς ποδοσφαιριστές, με αποτέλεσμα να μην υπάρξει πρώτος σκόρερ για τη διοργάνωση. Το σύστημα βαθμολογίας ήταν: **Νίκη:** 3 βαθμοί – **Ισοπαλία:** 2 βαθμοί – **Ήττα:** 1 βαθμός.

## Πρωταθλητής
[thumb|right|167px|<center>'''Πρωταθλητής 1952–53'''</center><br><center>'''[Παναθηναϊκός (ποδόσφαιρο)|Παναθηναϊκός**</center>]]
**Παναθηναϊκός**
***Προπονητής**:  [[Χάρι Γκέιμ]].
***Ποδοσφαιριστές**:
****Βασικοί**: Μαθιός Βιτάλης (τερμ.), Σοφοκλής Αρβανίτης, Γιώργος Κουρτζίδης, Χρήστος Νικολαΐδης, Θοδωρής Αλούπης, [[Γιάννης Νεμπίδης]], [[Φίλιππος Ασημακόπουλος]], Δημήτρης Καζάκος, [[Λάκης Πετρόπουλος]], [[Γιάννης Παπαντωνίου]], Κώστας Χατζηνικολάου, [[Βαγγέλης Πανάκης]].
****Αναπληρωματικοί''': Χάλαρης (τερμ.), Σαραντάκης (τερμ.), Γιώργος Χατζόπουλος, Παναγιώτης Μπουκουράκης, Σαλεμής, Ραδίτσας, Μανωλάς, Φιλίππου.

## Προκριματική φάση
### Πρωτάθλημα ΕΠΣ Αθηνών

*Οι αγώνες της τελευταίας αγωνιστικής δεν διεξήχθησαν, γιατί δεν επετράπη στους στρατευμένους ποδοσφαιριστές να αγωνιστούν με τις ομάδες τους λόγω υποχρεώσεων της Εθνικής Ενόπλων Δυνάμεων στο Παγκόσμιο Πρωτάθλημα του ΣΙΣΜ. Η βαθμολογική κατάταξη μετά την προτελευταία αγωνιστική, θεωρήθηκε τελική.

### Πρωτάθλημα ΕΠΣ Πειραιώς

*Σε αγώνα κατάταξης για την 4η θέση: Α.Ε. Νίκαιας - Ατρόμητος Πειραιά 6–0.

### Πρωτάθλημα ΕΠΣ Μακεδονίας

*Σε αγώνα κατάταξης για την πρώτη θέση: Άρης - Ηρακλής 0–0 και 1–0 (επαναληπτικός).

## Τελική φάση

## Πρώτοι σκόρερ

## Παραπομπές


## Πηγές
*Ανδρέας Μπόμης «Γκολ 2000 Ένας αιώνας ποδόσφαιρο», Εκδόσεις Πελεκάνος, Αθήνα 1999, σελίδες 249 - 251.
*Γ. Κουσουνέλος «Η ιστορία του ελληνικού ποδοσφαίρου 1896 - 1985», 2ος τόμος, Εκδόσεις Νικητόπουλος, Αθήνα 1985, σελίδες 145-150.
*Χρήστος Νεράντζης «Παγκόσμιο ποδόσφαιρο», 2ος τόμος, Εκδόσεις Νάστου, Θεσσαλονίκη 1975, σελίδες 438, 439.

## Εξωτερικοί σύνδεσμοι
*Στατιστική ποδοσφαίρου

Κατηγορία:Εγχώρια ποδοσφαιρικά πρωταθλήματα 1952-1953
Κατηγορία:Πανελλήνιο πρωτάθλημα ποδοσφαίρου
Πανελλήνιο πρωτάθλημα ποδοσφαίρου ανδρών 1950-1951

Στο **Πανελλήνιο πρωτάθλημα 1950-51** μετείχαν οι πρωταθλητές των τριών ιδρυτικών Ενώσεων της ΕΠΟ: Ε.Π.Σ. Αθηνών, Ε.Π.Σ. Πειραιώς και Ε.Π.Σ. Μακεδονίας. Πρωταθλητής για 4η φορά αναδείχθηκε  ο Ολυμπιακός, σημειώνοντας τέσσερις νίκες.

## Πρωταθλητής
**[[Ολυμπιακός Σ.Φ.Π. (ποδόσφαιρο)|Ολυμπιακός]]**
***Προπονητές**: Γιάννης Χέλμης, Βαγγέλης Χέλμης.
***Ποδοσφαιριστές**: 
****Βασικοί**: Στέλιος Κουρουκλάτος (τερμ.), Νίκος Ζάκκας, Ηλίας Ρωσίδης, Λουκιανός Γκιόκας, Ανδρέας Μουράτης, Διονύσης Μινάρδος, Μπάμπης Κοτρίδης, Άγγελος Βασιλειάδης, Γιώργος Δαρίβας, Στέλιος Χριστόπουλος, Θανάσης Μπέμπης, Μπάμπης Δρόσος. 
****Αναπληρωματικοί**: Γεράσιμος Γερμενής (τερμ.), Α. Δρούγκας, Θανάσης Κίνλεϊ, Νίκος Βασιλείου, Παπαδημητρίου, Γιώργος Κανσός, Μίμης Αποστολόπουλος.
***Πρώτοι σκόρερ**: Δαρίβας, Χριστόπουλος, Μπέμπης: 3 γκολ.

## Προκριματική φάση
### Πρωτάθλημα ΕΠΣ Αθηνών

### Πρωτάθλημα ΕΠΣ Πειραιώς

### Πρωτάθλημα ΕΠΣ Μακεδονίας

## Τελική φάση

 Ο Ήρακλης έχει αφαίρεση ενός βαθμού απο το μηδενισμό του στον αγώνα με το Πανιώνιο.

 Άνευ αγώνα.

## Πρώτοι σκόρερ

## Παραπομπές


## Πηγές
*Ανδρέας Μπόμης, "Γκολ 2000. Ένας αιώνας ποδόσφαιρο", σελ. 247-248.

## Εξωτερικοί σύνδεσμοι
*Στατιστική ποδοσφαίρου.

Κατηγορία:Εγχώρια ποδοσφαιρικά πρωταθλήματα 1950-1951
Κατηγορία:Πανελλήνιο πρωτάθλημα ποδοσφαίρου
Πανελλήνιο πρωτάθλημα ποδοσφαίρου ανδρών 1953-1954

Στο **Πανελλήνιο πρωτάθλημα 1953–54** υπήρξε μία σημαντική καινοτομία, καθώς στην τελική του φάση μετείχαν σε ενιαίο όμιλο για πρώτη φορά ομάδες και από την ελληνική περιφέρεια παρακάμπτοντας το τρίπτυχο Αθήνα - Πειραιάς - Θεσσαλονίκη. Η δυνατότητα να διεκδικήσει τον τίτλο του πρωταθλητή κάποια επαρχιακή ομάδα, δόθηκε για πρώτη φορά την περίοδο 1938-39, όπου όμως το πρωτάθλημα είχε διεξαχθεί σε δύο ομίλους. 

Το πρωτάθλημα κατέκτησε ο Ολυμπιακός για 5η φορά αήττητος και για 10η φορά στην ιστορία του γενικά, ενώ οι 6 ομάδες που μετείχαν στην τελική φάση του πρωταθλήματος προέκυψαν ως εξής:
***Πρωτάθλημα [[Ε.Π.Σ. Αθηνών|ΕΠΣ Αθήνας]]**: Οι 2 πρώτες ομάδες της κατάταξης
***Πρωτάθλημα [[Ε.Π.Σ. Πειραιώς|ΕΠΣ Πειραιά]]**: Η πρωταθλήτρια ομάδα
***Πρωτάθλημα [[Ε.Π.Σ. Μακεδονίας|ΕΠΣ Μακεδονίας]]**: Η πρωταθλήτρια ομάδα
***Περιφερειακό πρωτάθλημα**: Οι 2 νικήτριες (Νοτίου και Βορείου ομίλου)
Οι αγώνες της προκριματικής φάσης διεξήχθησαν από τις 10 Οκτωβρίου 1953 μέχρι τις 31 Μαρτίου 1954, ενώ της τελικής φάσης από τις 4 Απριλίου μέχρι τις 21 Ιουλίου 1954. Το σύστημα βαθμολογίας ήταν: **Νίκη:** 3 βαθμοί - **Ισοπαλία:** 2 βαθμοί - **Ήττα:** 1 βαθμός

## Πρωταθλητής

**[[Ολυμπιακός Σ.Φ.Π. (ποδόσφαιρο)|Ολυμπιακός]]**
***Προπονητές**: Γιάννης Χέλμης, Βαγγέλης Χέλμης.
***Ποδοσφαιριστές**: 
****Βασικοί**: Κώστας Καραπατής (τερμ.), Ηλίας Ρωσίδης, Θανάσης Κίνλεϊ, Βασίλης Ξανθόπουλος, Γιάννης Ιωάννου, Μπάμπης Κοτρίδης, Γιώργος Κανσός, Γιώργος Δαρίβας, Θέμης Μουστακλής, Δημήτρης Κοκκινάκης, Μπάμπης Δρόσος. 
****Αναπληρωματικοί**: Στέλιος Κουρουκλάτος, Γεράσιμος Γερμενής, Ανδρέας Μουράτης, Ηλίας Υφαντής, Κώστας Καρπαθάκης, Σάββας Θεοδωρίδης, Βασίλης Τερκεσίδης, Νικολιάς, Κυριμόπουλος, Τσιφλίδης.

## Προκριματική φάση
### Πρωτάθλημα ΕΠΣ Αθηνών

*Σε αγώνα κατάταξης για την 3η θέση: Πανιώνιος - Απόλλων Αθηνών 1–0.

### Πρωτάθλημα ΕΠΣ Πειραιώς

*Σε αγώνα κατάταξης για τη 2η θέση: Εθνικός - Ατρόμητος Πειραιά 3–0.

### Πρωτάθλημα ΕΠΣ Μακεδονίας

### Περιφερειακό Πρωτάθλημα
#### Νότιος όμιλος

#### Βόρειος όμιλος

*Σε αγώνα κατάταξης (δεν ίσχυε η διαφορά τερμάτων): Νίκη Βόλου - Δόξα Δράμας 3–1.
*Δεν μετείχε στον Βόρειο όμιλο η πρωταθλήτρια ομάδα της ΕΠΣ Θράκης λόγω καθυστέρησης στην ανάδειξη της νικήτριας ομάδας.

## Τελική φάση

## Στατιστικά
*Ο πρωταθλητής Ολυμπιακός χρησιμοποίησε σαν έδρα στην τελική φάση του πρωταθλήματος, το Γήπεδο της Λεωφόρου Αλεξάνδρας.

## Πρώτοι σκόρερ

## Παραπομπές


## Πηγές
*Ανδρέας Μπόμης «Γκολ 2000 Ένας αιώνας ποδόσφαιρο», Εκδόσεις Πελεκάνος, Αθήνα 1999, σελίδες 251 - 253.
*Γ. Κουσουνέλος «Η ιστορία του ελληνικού ποδοσφαίρου 1896 - 1985», 2ος τόμος, Εκδόσεις Νικητόπουλος, Αθήνα 1985, σελίδες 159-165.
*Χρήστος Νεράντζης «Παγκόσμιο ποδόσφαιρο», 2ος τόμος, Εκδόσεις Νάστου, Θεσσαλονίκη 1975, σελίδα 439.

## Εξωτερικοί σύνδεσμοι
*Στατιστική ποδοσφαίρου

Κατηγορία:Εγχώρια ποδοσφαιρικά πρωταθλήματα 1953-1954
Κατηγορία:Πανελλήνιο πρωτάθλημα ποδοσφαίρου
Πανελλήνιο πρωτάθλημα ποδοσφαίρου ανδρών 1954-1955

Στο **Πανελλήνιο πρωτάθλημα 1954–55** νικητής ήταν ο Ολυμπιακός για 11η φορά στην ιστορία του. Κατέκτησε το πρωτάθλημα αήττητος για 2η συνεχόμενη φορά και 6η συνολικά, καθώς σε 20 αγώνες (10 της προκριματικής φάσης και 10 της τελικής), σημείωσε 19 νίκες και μία μόνο ισοπαλία (0-0 με τον Παναθηναϊκό). Οι 6 ομάδες που μετείχαν στην τελική φάση του πρωταθλήματος προέκυψαν ως εξής:
***Πρωτάθλημα [[Ε.Π.Σ. Αθηνών|ΕΠΣ Αθήνας]]**: Οι 2 πρώτες ομάδες της κατάταξης
***Πρωτάθλημα [[Ε.Π.Σ. Πειραιώς|ΕΠΣ Πειραιά]]**: Η πρωταθλήτρια ομάδα
***Πρωτάθλημα [[Ε.Π.Σ. Μακεδονίας|ΕΠΣ Μακεδονίας]]**: Η πρωταθλήτρια ομάδα
***Περιφερειακό πρωτάθλημα**: Οι 2 νικήτριες (Νοτίου και Βορείου ομίλου)
Οι αγώνες της προκριματικής φάσης διεξήχθησαν από τις 10 Οκτωβρίου 1954 μέχρι τις 13 Φεβρουαρίου 1955, ενώ της τελικής φάσης από τις 20 Φεβρουαρίου μέχρι τις 17 Ιουλίου 1955. Το σύστημα βαθμολογίας ήταν: **Νίκη:** 3 βαθμοί - **Ισοπαλία:** 2 βαθμοί - **Ήττα:** 1 βαθμός

## Πρωταθλητής

**[[Ολυμπιακός Σ.Φ.Π. (ποδόσφαιρο)|Ολυμπιακός]]**
***Προπονητής**: Θεολόγος Συμεωνίδης.
***Ποδοσφαιριστές**: 
****Βασικοί**: Κώστας Καραπατής (τερμ.), Ηλίας Ρωσίδης, Θανάσης Κίνλεϊ, Βασίλης Ξανθόπουλος, Θανάσης Μπέμπης, Γιάννης Ιωάννου, Μπάμπης Κοτρίδης, Δημήτρης Κοκκινάκης, Γιώργος Δαρίβας, Ηλίας Υφαντής, Θέμης Μουστακλής. 
****Αναπληρωματικοί**: Στέλιος Κουρουκλάτος, Ανδρέας Μουράτης, Μπάμπης Δρόσος, Γιώργος Κανσός, Σάββας Θεοδωρίδης, Γεράσιμος Γερμενής, Κυριμόπουλος.

## Προκριματική φάση
### Πρωτάθλημα ΕΠΣ Αθηνών

Σε αγώνες κατάταξης: Για την 1η θέση: Παναθηναϊκός - Απόλλων Αθηνών 1–0. Για την 6η θέση: Αιγάλεω - Φωστήρας 3–0.

### Πρωτάθλημα ΕΠΣ Πειραιώς

Σε αγώνα κατάταξης για την 3η θέση: Ατρόμητος Πειραιά - Α.Ε. Νίκαιας 2–2, 2–2, 1–0. 

### Πρωτάθλημα ΕΠΣ Μακεδονίας

Σε αγώνα κατάταξης για την 4η θέση: Μακεδονικός - Ηρακλής 3–2.

### Περιφερειακό Πρωτάθλημα
#### Νότιος όμιλος

#### Βόρειος όμιλος

Δεν μετείχε στον Βόρειο όμιλο η πρωταθλήτρια ομάδα της ΕΠΣ Θράκης λόγω καθυστέρησης στην ανάδειξη της νικήτριας ομάδας.

## Τελική φάση

1 Ο Ολυμπιακός Βόλου και ο Παναιτωλικός έχουν από –1 βαθμό.

## Πρώτοι σκόρερ

## Παραπομπές


## Πηγές
*Ανδρέας Μπόμης «Γκολ 2000 Ένας αιώνας ποδόσφαιρο», Εκδόσεις Πελεκάνος, Αθήνα 1999, σελίδες 253, 254.
*Γ. Κουσουνέλος «Η ιστορία του ελληνικού ποδοσφαίρου 1896 - 1985», 2ος τόμος, Εκδόσεις Νικητόπουλος, Αθήνα 1985, σελίδες 175-183.
*Χρήστος Νεράντζης «Παγκόσμιο ποδόσφαιρο», 2ος τόμος, Εκδόσεις Νάστου, Θεσσαλονίκη 1975, σελίδα 440.

## Εξωτερικοί σύνδεσμοι
*Στατιστική ποδοσφαίρου

Κατηγορία:Εγχώρια ποδοσφαιρικά πρωταθλήματα 1954-1955
Κατηγορία:Πανελλήνιο πρωτάθλημα ποδοσφαίρου
Διονύσης Διάκος

Ο **Διονύσης Διάκος** (1794 - 1884) ήταν αγωνιστής κατά τη διάρκεια της Ελληνικής Επαναστάσεως του 1821.
## Βιογραφία
Γεννήθηκε το 1794 στον Πύργο και καταγόταν από τη Μάνη. Ήταν δημογέροντας του Πύργου. Είχε λάβει μέρος στις μάχες κατά του Ιμπραήμ κατα την πολιορκία του Κάστρου Κυλλήνης. Με την άλωση όμως του φρουρίου αιχμαλωτίστηκε και απελευθερώθηκε με λύτρα. Το 1825 στις εμφύλιες διαμάχες σκότωσε τον Πέτρο Μήτζου στην αγορά του Πύργου. Ήταν ταγματάρχης της Φάλαγγος. Πέθανε το 1884 σε ηλικία 90 χρονών.

Κατηγορία:Αγωνιστές του 1821
Κατηγορία:Έλληνες αξιωματικοί της Βασιλικής Φάλαγγας
Κατηγορία:Πρόκριτοι
Ιωάννης Διάκος (αγωνιστής 1821)

Ο **Ιωάννης Διάκος** ήταν Έλληνας στρατιωτικός.
## Βιογραφία
Γεννήθηκε στον Πύργο και καταγόταν από οικογένεια δημογερόντων και αγωνιστών. Ήταν πρόκριτος του Πύργου και πολέμησε το 1821 και την εποχή της επανάστασης ήταν στρατηγός του Πύργου. Το 1823 ο Πέτρος Μήτζου σκότωσε τον πατέρα του ενώ αυτός για να εκδικηθεί το αντίπαλο πολιτικό στρατόπεδο σκότωσε τον Σταμάτη Κρεστενίτη. Κάηκε μαζί με άλλους 58 συντρόφους του στο μοναστήρι Ροφιά από τους Τούρκους.

Δ
Δ